《步虚蕊珠七言》
宋代·程公许

玄盖之天高崒嵂，自满天眼支一脉。
嶙刚四面森翠壁，中有瑶柱倚天立。
窈窈郁郁仙者宅，涵云蓄雾九锁隔。
石扉谁遣玉{上竹下氐}擘，通行岂虞虎豹搤。
云台散吏青在客，掉头三岛风烟窄。
南薰驾我来散策，晴天万里展笑色。
祖龙驱山山辟易，仙人抵住如刻划。
武皇情念膏火迫，宫坛经营竞奚益。
惟我章圣荐简壁，心与天同锦宝历。
高皇中天定都邑，脱屣大位驻清跸。
至今仙馆必奎画，跪拜缔眎涕沾臆。
大涤棲真转石室，幽岩邃窦杳莫测。
似闻句曲通咫尺，飚游何曾有辙迹。
天坛可望不可陟，翠箬闪们丹气溢。
我名何自标洞额，得非三生吒真籍。
一念之差甘堕谪，拊心静虑深咎责，
羽衣窥我惨不怿，为我洗琖酌琥珀。
沈沈古井龙嗜蛰，谁令怒吼卷飞帛。
夜凉健倒风雨急，醒悟乃是岩溜滴。
西瞻氛祲羌堛塞，玉华故棲归未得。
文举远游记夙昔，借一庵地袖隐帙。
百六行度运会厄，列真校录晓继夕。
恫悯含生沛德泽，罢征宽敛戢锋镝。
名山是处可棲逸，不材我自安社栎。
勋业振古名担揭日，邂逅要知非尔力。
蛮触扰扰鏖得失，岂容汩我室虚白。
流铃掷火九穹碧，泰初为邻寿无极。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。